Folketing
1998-04-02

på den grundlovssag, som i øjeblikket behandles ved Højesteret, for dér er det vores opfattelse, at man fra regeringens side har forsøgt at speede den sag op for at få den overstået inden folkeafstemningen. Og det er selvfølgelig under al kritik, at det så går ud over en række andre sager, som venter på at blive behandlet ved Højesteret. Derfor er det vores opfattelse, at man skal finde andre veje til at nedsætte sagsbehandlingstiderne ikke bare ved Højesteret, men også ved de andre retter her i landet. Og en af de veje, man kunne gå, var jo at sørge for at give det område nogle flere ressourcer. For et af de områder, som Dansk Folkeparti ikke har noget imod at dele flere ressourcer ud til, er altså retsområdet, og vi synes, det er vigtigt, at man får taget fat på det her. Men igen synes vi, det er halve løsninger, man leverer.